ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 17-Ի N 2062-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. ՀՀ ֆինանսների նախարարություն | 06.03.2023 թ. |
| N 01/11-1/4128-2023 |
| «Հայաստանի Հանրապետության 2020 թվականի դեկտեմբերի 17-ի թիվ 2062-Ն որոշ­ման մեջ լրացումներ կատարելու մասին» ՀՀ կառավարության որոշման նախագծի 1-ին կետի 1-ին ենթակետով Հայաստանի Հանրապետության կառա­վա­րու­թյան 2020 թվականի դեկտեմբերի 17-ի N 2062-Ն որոշ­ման թիվ 1 հավելվածում լրացվող 2.1-րդ կետի համաձայն՝ Հայաստանի Հանրապետության տեղա­կան ինքնակառավարման մարմինները **մինչև յուրաքանչյուր ամսվա 15-ը անշարժ գույքի կադաստր վարող մարմնին են ներկայացնում նախորդ ամսվա ընթացքում** Կառա­վա­րության սահմանած ցանկում ընդգրկված՝ սահմանամերձ բնակավայրերից տարբերվող բնա­կավայրերում հասարակական և արտադրական նշանակության շինությունների, բազ­մա­բնա­կարան բնակելի շենքերի, բազմաբնակարան բնակելի շենքի ոչ բնակելի տարածքների, բազ­մաբնակարան բնակելի շենքերում տեղակայված հասարակական և արտադրական նշա­նա­կության շինությունների, բազմաբնակարան բնակելի շենքերում տեղակայված ավտո­տնակ­ների, ինչպես նաև Երևան քաղաքի վարչական սահմաններում անհատական բնակելի տների կառուցման համար տրամադրված շինարարության թույլտվությունը, հաստատված նախա­գիծը, ինչպես նաև ըստ նախագծի կառուցվող շինությունների որակական ու քանա­կա­կան բնութագրիչների վերաբերյալ տվյալները,   1. 2-րդ կետի համաձայն՝ նույն որոշումն ուժի մեջ է մտնում պաշտոնական հրա­պա­րակ­մանը հաջորդող օրվանից:   Վերոգրյալի կապակցությամբ, հայտնում ենք, որ ՀՀ Ազգային Ժողովի կողմից 2022 թվա­­կանի դեկտեմբերի 16-ին ընդուն­­­­ված` «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահ­մանելու մասին» օրենքում լրացումներ կատարելու մասին» ՀՕ-569-Ն ՀՀ օրենքի 3-րդ հոդ­վածի համաձայն՝ նույն օրենքն ուժի մեջ է մտնում 2023 թվականի հունվարի 1-ից և կիրառ­վում է նաև այն շինությունների մասով, որոնց շինարարության թույլտվության ժամկետը **2023 թվա­­կանի հունվարի 1-ի դրությամբ ավարտվել է և չի երկարաձգվել**, ինչպես նաև այն շինու­­թյուն­ների մասով, որոնց շինարարության թույլտվության ժամկետը ավարտվել է **2023 թվա­­կանի հունվարի 1-ի դրությամբ և երկարաձգվել է նույն օրենքն ուժի մեջ մտնելուց հետո**: Ընդ որում, նույն օրենքը չի կիրառ­վում այն շինությունների մասով, որոնց շինարարու­թյան թույլտվության ժամկետն ավարտվել և երկարա­ձգվել է մինչև նույն օրենքի ուժի մեջ մտնելը՝ մինչև նույն օրենքի ուժի մեջ մտնելը երկա­րա­ձգված՝ շինարարության թույլտվության երկա­րաձգ­ված ժամկետում:  Այս առումով, շինարարության թույլտվությունների մասով տեղե­կատվությունն ամբող­ջա­կան լինելու առումով, առաջարկում ենք առաջին հերթին ՀՀ տեղա­կան ինքնա­կա­ռա­վարման մար­մինների կողմից տեղեկատվություն ներկայացվի այն շինու­­թյուն­­ների մասով, որոնց շինա­­րարության թույլտվության ժամկետը **2023 թվա­­կանի հուն­վարի 1-ի դրությամբ ավարտ­­վել է և չի երկարաձգվել**, ինչպես նաև այն շինու­­թյուն­ների մասով, որոնց շինա­րա­րու­­թյան թույլտվության ժամկետը ավարտվել է **2023 թվա­­կանի հուն­վարի 1-ի դրությամբ և երկա­րաձգվել է նույն օրենքն ուժի մեջ մտնելուց հետո**: | Ընդունվել է:  Որոշման նախագիծը խմբագրվել է։ |
| 2. ՀՀ տարածքային կառավարման և ենթակառուցվածքների նախարարություն | 16.03.2023 թ. |
| N ԳՍ/14.1/7429-2023 |
| Առաջարկություններ և դիտողություններ չկան։ |  |
| 3. ՀՀ էկոնոմիկայի նախարարություն | 20.03.2023 թ. |
| N 01/4256-2023 |
| Առաջարկություններ և դիտողություններ չկան։ |  |
| 4. ՀՀ պետական եկամուտների կոմիտե | 03.03.2023 թ. |
| N 01/3-3/12739-2023 |
| Առաջարկություններ և դիտողություններ չկան։ |  |
| 5. ՀՀ քաղաքաշինության կոմիտե | 24.03.2023 թ. |
| N 01/11.3/2786-2023 |
| 1. N 1 Նախագծի 1-ին կետի 1-ին ենթակետով լրացվող 2.1 կետն առաջարկում ենք խմբագրել՝ նկատի ունենալով հետևյալ դիտարկումները.   «սահմանամերձ բնակավայրերից տարբերվող» եզրույթն անհրաժեշտ է վերանայել և կիրառել «սահմանամերձ բնակավայր չհանդիսացող» ձևակերպումը,  «Բազմաբնակարան շենքի կառավարման մասին» օրենքի համաձայն բազմաբնակարան շենքերի շինություններ են հանդիսանում բնակարանները և ոչ բնակելի տարածքները,  բազմաբնակարան շենքերի մասով շինթույլտվությունները չեն տրամադրվում առանձին շինությունների (բնակարաններ և ոչ բնակելի տարածքներ) համար,  անհասկանալի է «բազմաբնակարան շենքերում տեղակայված ավտոտնակներ» ձևակերպումը (հավանաբար խոսքը վերաբերում է ավտոկայանատեղիներին),  կետի ձևակերպումներն առաջարկվում է համապատասխանեցնել ՀՀ կառավարության 2003 թվականի մայիսի 29-ի N 645-Ն որոշման 1-ին կետով հաստատված կարգի 2-րդ կետի ձևակերպումներին: | Չի ընդունվել։  «Սահմանամերձ բնակավայրերից տարբերվող» հասկացությունը համապատասխանեցվել է «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» ՀՕ-225-Ն ՀՀ օրենքի (այսուհետ Օրենք) 4-րդ հոդվածի 2-րդ մասի 7-րդ կետի և 5-րդ հոդվածի 2-րդ մասի 2-րդ կետի հասկացություններին։  Չի ընդունվել։  Օրենքի 5-րդ հոդվածով սահմանված է նաև անշարժ գույքի հարկով հարկման նպատակով բազմաբնակարան բնակելի շենքերում տեղակայված ավտոտնակների (ավտոկայանատեղիների, ավտոհանգրվանների) բազմաբնակարան բնակելի շենքերում տեղակայված հասարակական և արտադրական նշանակության շինությունների շուկայական արժեքին մոտարկված կադաստրային գնահատման կարգը, և նախագծում ներառվել են անշարժ գույքի նշված տեսակները։  Չի ընդունվել։  Բնակարանների և ոչ բնակելի տարածքների համար (օրինակ 1-ին հարկում գտնվող) կարող են տրամադրվել մուտքի կազմակերպման, արդիականացման, վերահատկագծման և այլ շինարարության թույլտվություններ, որոնց իրականացումը կարող է առաջացնել անշարժ գույքի շուկայական արժեքին մոտարկված կադաստրային արժեքների փոփոխություններ։  Չի ընդունվել։  «Բազմաբնակարան շենքերում տեղակայված ավտոտնակներ» հասկացությունը համապատասխանեցվել է ՀՀ հարկային օրենսգրքի 227-րդ հոդվածի 2-րդ մասի 4-րդ կետի և Օրենքի 5-րդ հոդվածի հասկացություններին, և նույնական է ինչ ավտոկայանատեղին, ավտոհանգրվանը։  Ներկայացված դիրքորոշումը չի առնչվում սույն Նախագծին։ |
| 6. ՀՀ արդարադատության նախարարություն | 29.03.2023 թ. |
| 27.3/15635-2023 |
| 2.«ՀայաստանիՀանրապետության կառավարության 2020 թվականի դեկտեմբերի 17-ի թիվ 2062-Ն որոշման մեջ լրացումներ կատարելու մասին»Հայաստանի Հանրապետության կառավարության որոշման նախագծի 1-ին կետով նախատեսվում է լրացումներ կատարել ՀայաստանիՀանրապետության կառավարության 2020 թվականի դեկտեմբերի 17-ի թիվ 2062-Ն որոշման *(*այսուհետ՝ Որոշում*)* թիվ **1 հավելվածով** սահմանված կարգում, մինչդեռ հիշյալ կարգը սահմանված է **Հավելվածով**: Այս առումով առկա է անհամապատասխանություն Որոշման 1-ին կետի և Որոշման Հավելվածի գլխագրի միջև, ուստի առաջարկում ենք Նախագծով նախատեսել նաև համապատասխան փոփոխություն, մասնավորապես Որոշման 1-ին կետը և Հավելվածի գլխագիրը համապատասխանեցնել միմյանց, հակառակ պարագայում Նախագծի ընդունման դեպքում կառաջանա Որոշման մեջ համապատասխան ինկորպորացիա կատարելու անհնարինություն:  3. Որոշման ընդունման համար լիազորող նորմ է հանդիսացել Հայաստանի Հանրապետության հարկային օրենսգրքի 235-րդ հոդվածի 1-ին մասի 4-րդ կետը, որի համաձայն՝ հաշվառող մարմինները մինչև յուրաքանչյուր ամսվա 15-ը ներառյալ Օրենսգրքի 228-րդ հոդվածի 3-րդ մասով սահմանված նախորդ գնահատման տարվա հուլիսի 1-ի դրությամբ գրանցված տվյալների համեմատությամբ` նախորդ ամսվա ընթացքում նոր առաջացած և (կամ) փոփոխություններ կրած հարկման օբյեկտ համարվող անշարժ գույքի ընթացիկ հաշվառման վերաբերյալ անհրաժեշտ **տեղեկությունները** ներկայացնում են անշարժ գույքի կադաստր վարող մարմին: Վերոգրյալի հիման վրա էլ Որոշմամբ սահմանված Կարգի 2-րդ կետով արդեն իսկ նախատեսված է, որ Հայաստանի Հանրապետության տեղական ինքնակառավարման մարմինները մինչև յուրաքանչյուր ամսվա 15-ը անշարժ գույքի կադաստր վարող մարմնին են ներկայացնում նախորդ ամսվա ընթացքում նոր առաջացած և (կամ) փոփոխություններ կրած հարկման օբյեկտ համարվող անշարժ գույքի ընթացիկ հաշվառման մասին անհրաժեշտ **տեղեկությունները**, ուստի Որոշումը նոր՝ 2.1-րդ կետով լրացնելու փոխարեն առաջարկում ենք համապատասխան փոփոխություններ կատարել Կարգի 2-րդ կետում:  4.Նախագծի 1-ին կետի 1-ին ենթակետով Որոշմամբ սահմանված կարգում լրացվող 2.1-րդ կետն անհրաժեշտ է խմբագրել, մասնավորապես՝ հիշյալ կետում առկա չհամարակալված պարբերությունները համարակալել, իսկ 2-րդ պարբերությունը, որով Հայաստանի Հանրապետության տեղական ինքնակառավարման մարմինների համար որոշումն ուժի մեջ մտնելուց հետո տեղեկություններ ներկայացնելու պարտավորություններ են նախատեսվում՝ նախատեսել առանձին կետի տեսքով՝ այդ կապակցությամբ վերանայելով նաև Նախագծի կետերի համարակալումը: Բացի այդ հիշյալ պարբերության համաձայն՝ սույն որոշումն ուժի մեջ մտնելուց հետո 20-օրյա ժամկետում՝ Հայաստանի Հանրապետության տեղական ինքնակառավարման մարմինները անշարժ գույքի կադաստր վարող մարմնին են ներկայացնում մինչև **սույն որոշումն** ուժի մեջ մտնելը շինարարության թույլտվության ժամկետն ավարտված և երկարաձգված Կառավարության սահմանած ցանկում ընդգրկված՝ սահմանամերձ բնակավայրերից տարբերվող բնակավայրերում հասարակական և արտադրական նշանակության շինությունների, բազմաբնակարան բնակելի շենքերի, բազմաբնակարան բնակելի շենքի ոչ բնակելի տարածքների, բազմաբնակարան բնակելի շենքերում տեղակայված հասարակական և արտադրական նշանակության շինությունների, բազմաբնակարան բնակելի շենքերում տեղակայված ավտոտնակների, ինչպես նաև Երևան քաղաքի վարչական սահմաններում անհատական բնակելի տների կառուցման համար տրամադրված շինարարության թույլտվությունը, հաստատված նախագիծը, ինչպես նաև ըստ նախագծի կառուցվող **շինությունների որակական ու քանակական բնութագրիչների վերաբերյալ տվյալները**։ Գտնում ենք, որ նշված պարբերությունն անհրաժեշտ է խմբագրել՝ նկատի ունենալով «Անշարժ գույքի հարկով հարկ­ման նպատակով անշարժ գույքի շուկայական արժեքին մոտարկված կադաստրային գնա­հատ­­ման կարգը սահմանելու մասին» օրենքում լրացումներ կատարելու մասին» 2022 թվա­կանի դեկտեմբերի 16-ի ՀՕ-569-Ն օրենքի 3-րդ հոդվածով նախատեսված անցումային դրույթները՝ համապատասխան տվյալների ներկայացումը պայմանավորելով ոչ թե որոշման, այլ հիշյալ օրենքի ուժի մեջ մտնելու հետ:  5. Նախագծի 1-ին կետի 1-ին ենթակետի վերջին պարբերությունից անհրաժեշտ է հանել հավելվածի բառը, քանի որ Որոշմամբ սահմանված կարգը հավելված չունի:  6. Նախագծի 1-ին կետի 2-րդ ենթակետով Որոշմամբ սահմանված կարգում լրացվող 7.1-րդ կետում գրասենյակ բառն առաջարկում ենք փոխարինել հարթակ բառով՝ նկատի ունենալով Նախագծի ընդունման Հիմնավորումը, համաձայն որի՝ ՀՀ տեղական ինքնակառավարման մարմինների կողմից Կադաստրի կոմիտեին **շինարարության թույլտվություններն ու նախագծային փաստաթղթերը** պետք է տրամադրվեն համապատասխան **առցանց հարթակի** միջոցով: | Ընդունվել է։  Որոշման նախագիծը խմբագրվել է։  Ընդունվել է։  Որոշման նախագիծը խմբագրվել է։  Ընդունվել է։  Որոշման նախագիծը խմբագրվել է։  Ընդունվել է։  Որոշման նախագիծը խմբագրվել է։  Ընդունվել է։  Որոշման նախագիծը խմբագրվել է։ |